Cuneiform Tablet OrNS 50 3
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ku-bi₄-im ki-ki-da-nim ù a-ni-na qí-bi₄-ma um-ma bu-za-zu-ma 14 ma-na KÙ.BABBAR ša ṣí-ib-tim 1 ma-na-um 6 GÍN a-na li-mì-im bu-zu-ta-a ḫa-bu-lá-ku iš-tù ITU.KAM té-i-na-tim li-mì-im šu-sú-in ŠÀ.BA 0.66666 ma-na 5 GÍN KÙ.KI pá-ša-lam SIG₅ DIRI ni-is-ḫa-sú DIRI 10 GÍN.TA a-sí-šu ù 6.5 ma-na ni-is-ḫa-sú DIRI ša-du-a-sú ša-bu ŠU.NÍGIN 14 ma-na KÙ.BABBAR ku-nu-uk kà-ri-im ú ku-nu-ki-a i-tur₄-DINGIR na-áš-a-ku-nu-tí šu-ma KÙ.BABBAR ku-lu-šu IGI a-lim{ki} i-ša-kà-an a-ba-ú-a a-tù-nu a-na a-lim{ki} ta-e-ra-ma KÙ.KI SIG₅ DIRI e-na-na-tim er-ša-nim-ma KÙ.GI 10 GÍN.TA li-ták-lu-šu-ma ù ṣí-ib-tum ma-lá i-li-ku ṣa-áb-ta-ma ta-aḫ-sí-is-tám i-dá-ma ù té-er-ták-nu li-li-kam-ma KÙ.BABBAR lu-šé-bi₄-lam ù KÙ.BABBAR šál-ṭam ša ḫa-bu-lá-ku-ni iš-tí a-li-ik a-li-ki-ma ú-šé-ba-lam a-ba-ú-a be-lu-a a-tù-nu a-na té-er-tí-a iḫ-da-ma KÙ.KI 10 GÍN.TA li-ta-ak-lu-šu-ma mì-ší-it KÙ.BABBAR a-na ḫu-bu-lí-a lu-uš-té-bi₄-lam